Polisie soek vrou wat kroeg op Swellendam probeer koop | Netwerk24
Polisie soek vrou wat kroeg op Swellendam probeer koop
Deur Maygene de Wee 11 Oktober 2018 06:25
R900 000 en ’n C-klas Mercedes-Benz. Dit is glo wat ’n jong vrou as betaling aangebied het om ’n kroeg op Swellendam te koop.
Santana Schierholt (27) het glo bankdokumente aan die voormalige eienaars van die kroeg, Full Stop, gewys om voor te gee sy het die R900 000 oorgeplaas.
Santana Schierholt word gesoek omdat sy na bewering bedrog gepleeg het met die koop van ’n kroeg in Swellendam. Foto: Facebook
Sy het egter nooit betaal nie.
Die polisie op Swellendam is op soek na haar vir ’n klag van bedrog in Maart 2016. ’n Lasbrief vir Schierholt se inhegtenisneming is uitgereik, sê lt.kol André Traut, ’n polisiewoordvoerder.
Volgens hom is sy moontlik in Kaapstad of aan die Weskus nadat sy KwaZulu-Natal onlangs verlaat het.
’n Bron op die dorp sê daar word vermoed sy is in Suurbraak by familielede.
Nadat die transaksie met Schierholt deur die mat geval het, is die kroeg aan ander kopers verkoop.
Meer oor: Full Stop | Santana Schierholt | Swellendam | Hof | Vals Dokumente | Kroeg
Ladybrand-polisie waarsku publiek teen bedrieër
ANC tree op teen ‘Durban-knoeier’
Vrou (27) gesoek ná sy kroeg met vals dokumente koop